Henry Crabb Robinson

Henry Crabb ROBINSON (naskiĝis la 13-a de marto 1775 en Bury St Edmunds, Suffolk ; mortis la 5-a de februaro 1867 en Londono) estis brita advokato, ĵurnalisto kaj verkisto. Li estis korespondanto de The Times pri la Napoleonaj Militoj en la Iberio (Milito de Hispana Sendependiĝo) de 1808 ĝis 1809, kaj laboris kiel advokato de 1813 ĝis 1828. Cetere, li estis fondanta membro de Universitata Altlerneja Londono. 

Liaj taglibroj, kiuj raportas pri la literaturaj tendencoj de lia tempo kaj personaj renkontoj kun gravaj literaturaj figuroj, estas ankoraŭ konsiderataj valoraj. 

 Verkado 
Li ricevis sian juran edukadon en Colchester. Inter 1800 ĝis 1805 li studis en diversaj urboj de Germanio kaj tie renkontis multajn elstarajn homojn: Goethe, Schiller, Herder, Wieland, kaj aliajn. 

Robinson estis lerta konversaciisto; liaj matenmanĝaj akceptoj rivalis tiujn de la poeto Samuel Rogers. Tamen, ĉefe, li estis grava reklamanto de germana literaturo kaj filozofio en Britio kaj ankaŭ kontribuis al la akcepto de angla romantika poezio en Germanio. Ekde 1811, li tenis ampleksan taglibron, redaktitan postmorte, en kiu li registris, interalie, siajn konversaciojn kun Goethe, Herder, Wordsworth kaj Coleridge. Ĝi ankaŭ reprezentas gravan registron de la literaturaj kaj kulturaj movadoj de la unua duono de la 19-a jarcento. Ĝi provizas la plej detalan raporton pri la lastaj jaroj de William Blake, amiko de Robinson.

Danke al la talento de elokventeco kaj aliaj kvalitoj, li fariĝis elstara publika figuro. Li estis  fama taglibristi kiu estis plej fama por lia korespondado kun gravaj literaturaj figuroj de la Romantikismo inkluzivanta Samuel Taylor Coleridge, Charles Lamb, William Blake kaj William Wordsworth. 

 Eldona heredaĵo 
Du jarojn post lia morto, liaj taglibroj kaj memuaroj estis publikigitaj en du volumoj: Taglibro, Rememoradoj kaj Korespondado de Henry Crabb Robinson. Elektita kaj Redaktita de Thomas Sadler, Ph. D. Du Volumoj. Bostono; Fields, Orgood & Co. 1869.

La originala taglibro de Robinson, kiun li lasis ĉe la Biblioteko de D-ro William (Gordon Square, Londono), konsistis el 35 volumoj; liaj vojaĝtaglibroj konsistis el 30 volumoj, liaj leteroj el 32 volumoj, liaj memuaroj el 4 volumoj, kaj liaj anekdotoj el 1 volumo. Malgranda elekto de ĉi tiuj estis unue publikigita de Thomas Sadler (Taglibro, Rememoradoj kaj Korespondado de H. Crabb Robinson, 3 volumoj, Londono 1869; 3a eldono 2 volumoj, 1872). Edith J. Morley redaktis la Korespondadon de Robinson kun Wordsworth (2 volumoj, 1927), Crabb Robinson en Germanio 1800-05 (1929), kaj Pri Libroj kaj Verkistoj (3 volumoj, 1938).

 Referencoj 

 Eksteraj ligiloj 

 Henry Crabb Robinson Projekto , retejo de la Reĝino Maria Universitato de Londono

Kategorio:Anglaj unitariistoj
Kategorio:Anglaj ĵurnalistoj
Kategorio:Anglaj taglibristoj
Kategorio:Anglaj verkistoj